text: SI Rajesh Kalaria, nga isa ka propesor sa Newcastle University, sa England, sobra 40 ka tuig nga nagtuon parte sa utok sang tawo. Sang una, nagapati sia sa ebolusyon. Pero sang ulihi, nagbag-o ang iya pagpati. Gin-interbyu sia sang Magmata! parte sa iya propesyon kag pagtuo.
text: #000010
text: Nanamian gid ako sa mga sapat, kag pirme kami nagataklad sa bukid kag nagakamping sadto upod sa akon mga abyan para makita ang dalayawon nga mga tinuga sa talon. Sang primero, gusto ko magkuha sang kurso parte sa pag-opera sa mga sapat. Pero sang nakagradweyt ako sa kolehiyo sa Nairobi, nagkadto ako sa England para magtuon parte sa mga balatian sa utok sa University of London. Sang ulihi, nangin espesyalista ako sa pagtuon parte sa utok sang tawo.
text: #000014
text: Ngaa nagpati ka sa ebolusyon?
text: #000017
text: Sang bata pa ako, madamo nga tawo sa amon lugar ang nagapati nga ang ebolusyon sang tawo nagsugod sa Aprika, kag pirme namon ini ginaistoryahan sa eskwelahan. Gintudluan man kami sang amon mga manunudlo kag mga propesor sa unibersidad nga ang tanan nga respetado nga mga sientipiko nagapati gid sa ebolusyon.
text: #000018
text: Pila pa lang ka tuig nga nagatuon ako sing biology kag anatomy sang ginsugiran ako sang isa man ka estudyante sang iya mga natun-an parte sa Biblia sa mga Saksi ni Jehova. Gusto ko man ini mahibaluan. Gani sang ginhiwat sang mga Saksi ang ila asembleya sa amon eskwelahan sa kolehiyo sa Nairobi, nagtambong ako. Sang ulihi, ginpaathag sa akon sang duha ka Saksi nga misyonera ang pila ka panudlo sang Biblia. Ang ila pagpati parte sa Dakung Desinyador, nga nagasabat sa importante nga mga pamangkot sa kabuhi, indi uluistorya lang. Para sa akon, may basihan gid ini.
text: #000020
text: Ang mga tawo nga sarisari sing propesyon nagpaathag kon ngaa nakumbinsi sila nga may Manunuga.
text: #000033